კაგოსიმის პრეფექტურა
კაგოსიმის პრეფექტურა (იაპ. 鹿児島県) — პრეფექტურა იაპონიაში, რომელიც მდებარეობს კუნძულ კიუსიუზე და დამატებით მოიცავს რიუკიუს კუნძულებსაც. კაგოსიმის პრეფექტურის მოსახლეობა 1 599 779 ადამიანს შეადგენს (2020 წლის 1 იანვრის მონაცემებით) და მას 9 187 კვადრატული კილომეტრის ფართობი უჭირავს. კაგოსიმას პრეფექტურას ესაზღვრება: კუმამოტოს პრეფექტურა - ჩრდილოეთით და მიაძაკის პრეფექტურა - ჩრდილო-აღმოსავლეთით. კაგოსიმა არის კაგოსიმის პრეფექტურის დედაქალაქი და უდიდესი ქალაქი. სხვა, მსხვილ ქალაქებს შორისაა: კირიშიმა, კანოია და საცუმასენდაი . კაგოსიმას პრეფექტურა მდებარეობს კიუსიუს ყველაზე სამხრეთ ნაწილში და მოიცავს რიუკუს კუნძულების საცუნანის ჯგუფს. კაგოშიმას პრეფექტურის მთავარი ტერიტორია ვრცელდება არიაკის ზღვიდან წყნარი ოკეანეის სანაპიროზე მდებარე შიბუშის ყურემდე. ის მოიცავს კაგოსიმას ყურის მიერ შექმნილ ორ ნახევარკუნძულსაც.